8. ΑΠΟΦΑΣΗ ΥΠΟΥΡΓΩΝ  ΕΣΩΤΕΡΙΚΩΝ ΔΗΜ.  ΔΙΟΚΗΣΗΣ ΚΑΙ ΑΠΟΚ/ΣΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ   Αριθ. Γ2β/1541 της 20 Απρ./27 Μαΐου  1999 (ΦΕΚ Β΄980) Κατάργηση του Κοινωνικού Κέντρου Οικογένειας και Νεότητας.  ΄Εχοντας υπόψη: 1.Το άρθρ. 19 παρ. 3 του Νόμ. 2646/1998 περί «Ανάπτυξης του Εθνικού συστήματος Κοινωνικής Φροντίδας και άλλες διατάξεις» (ΦΕΚ 236/1998 τ. Α΄). 2.Το Β. Δ. 289/16.4.1970 (ΦΕΚ 89/Α¨) «περί μετονομασίας του Εθνικού Ιδρύματος Εργαζόμενου Παιδιού σε Κοινωνικό Κέντρο Οικογένειας και νεότητας, τροποποιήσεως, συμπληρώσεως και κωδικοποιήσεως των διατάξεων που το διέπουν».    35.Δ.θ.7-8 Προστασία εργαζόμενου Παιδιού   691 3.Το Β. Δ. 385/9.6.71 (ΦΕΚ 115/Α΄) «περί τροποποιήσεως και συμπληρώσεως του υπ’ αριθ. 289/70 Β. Δ/τος.». 4.Το Π. Δ. 434/18.9.1985 (ΦΕΚ 156/Α¨) «περί τροποποίησης και συμπλήρωσης διατάξεων του Β. Δ. 385/71». 5.Το Νόμ. 2470/21.3.1997 (ΦΕΚ 40/Α) «περί αναμόρφωσης μισθολογίου προσωπικού της Δημόσιας διοίκησης και άλλων συναφών διατάξεων». 6.Το άρθρ. 15 παρ. 14 του Νόμ. 2503/30.5.1997 «περί Διοίκησης, οργάνωσης, στελέχωσης της Περιφέρειας, ρύθμισης θεμάτων για την τοπική αυτοδιοίκηση και άλλων διατάξεων». 7.Το άρθρ. 29α του Νόμ. 1558/85 (ΦΕΚ 137 τ. Α΄), όπως προστέθηκε με το άρθρ. 27 του Νόμ 2081/92 (ΦΕΚ 54  τ.Α΄) «Ρύθμιση του θεσμού των επιμελητηρίων, τροποποίηση των διατάξεων του Νόμ. 712/87 για τον εκσυγχρονισμό επαγγελματικών οργανώσεων των εμπόρων , βιοτεχνών και λοιπών επαγγελμάτων και άλλες διατάξεις»  και αντικαταστάθηκε με το άρθρ. 1 παρ. 2 του Νόμ. 2469/97 (ΦΕΚ 38 τ. Α΄). 8.Την αριθ. πρωτ. 8211/8.3.99 Κοινή Απόφαση του Πρωθυπουργού και της Υπουργού Εσωτερικών, Δημόσιας Διοίκησης και αποκέντρωσης «Ανάθεση αρμοδιοτήτων Υπουργού Εσωτερικών, Δημόσιας Διοίκησης και Αποκέντρωσης στους Υφυπουργούς Εσωτερικών, Δημόσιας Διοίκησης και Αποκέντρωσης Λεωνίδα Τζαννή  και Γ. Φλωρίδη» (ΦΕΚ 198/Β΄/8.3.99). 9.Την αριθ. 5803/13/11.1998 Απόφαση του Πρωθυπουργού και του Υπουργού Υγείας και Πρόνοιας, «Ανάθεση αρμοδιοτήτων στους Υφυπουργούς Υγείας και Πρόνοιας Νικόλα Φαρμάκη και Θεόδωρο Κοτσώνη» (ΦΕΚ 1178/Β΄/1998). 10.Το γεγονός ότι η δαπάνη που απαιτείται για τη μετάταξη του προσωπικού του Κ.Κ.Ο.Ν. θα βαρύνει τον προϋπολογισμό του Κ.Κ.Ο.Ν. για το έτος 1999 με μεταφορά της σχετικής πίστωσης στους προϋπολογισμούς των φορέων, στους οποίους το προσωπικό αυτό μετατάσσεται. Για τα επόμενα έτη οι πιστώσεις εγγράφονται στους προϋπολογισμούς των φορέων, στους οποίους μετατάσσεται το προσωπικό του Κ.Κ.Ο.Ν., αποφασίζουμε: Αρμοδιότητες του καταργηθέντος Κ.Κ.Ο.Ν. ΄Αρθρ.1.-Η οργάνωση και η λειτουργία των εξοχών (Παιδικών εξοχών, Κέντρων διακοπών Οικογενειών, ηλικιωμένων, ενηλίκων και παιδιών με ειδικές ανάγκες) του Υπουργείου Υγείας και Πρόνοιας, που αποτελούσαν αρμοδιότητες του καταργηθέντος με το άρθρ. 19 παρ. 3 του Νόμ. 2646/1998 Kοινωνικού Κέντρου Οικογένειας και Nεότητας, ανατίθενται στις Νομαρχιακές Αυτοδιοικήσεις ή σε Νομικά Πρόσωπα, που εποπτεύονται από το Υπουργείο Υγείας και Πρόνοιας.  Περιουσία ΄Αρθρ.2.-Η κινητή και ακίνητη περιουσία του Κ.Κ.Ο.Ν. περιέρχεται στο Υπουργείο Υγείας και Πρόνοιας Το Υπουργείο Υγείας και Πρόνοιας υπεισέρχεται σε όλα τα  δικαιώματα και υποχρεώσεις του καταργηθέντος Ν.Π.Ι.Δ. τόσο σε θέματα περιουσίας όσο και σε κάθε άλλη σχέση  δημοσίου ή ιδιωτικού δικαίου. Μετάταξη προσωπικού ΄Αρθρ.3.-Το προσωπικό των κεντρικών υπηρεσιών του Κ.Κ.Ο.Ν. μετατάσσεται με την ίδια σχέση εργασίας, που είχε κατά τη δημοσίευση του Νόμ. 2646/1998 «περί ανάπτυξης του Εθνικού Συστήματος Κοινωνικής Φροντίδας και άλλων διατάξεων» (συμβάσεις Ιδιωτικού δικαίου αορίστου χρόνου), σε Ν.Π.Δ.Δ. και Ν.Π.Ι.Δ. του ευρύτερου Δημόσιου Τομέα εποπτευόμενα από το Ύπουργείο Υγείας και Πρόνοιας ή σε Υπηρεσίες της περιφέρειας ή της Νομαρχιακής Αυτοδιοίκησης ή στους Ο.Τ.Α. Α’ βαθμού σε κενές οργανικές ή προσωποπαγείς θέσεις, σε κλάδους αντίστοιχους με τα προσόντα ή την ειδικότητα που κατέχουν και τις ανάγκες της Υπηρεσίας. Οι προσωποπαγείς θέσεις που δημιουργούνται με την απόφαση της μετάταξης, καταργούνται αυτοδίκαια με την καθ΄ οιονδήποτε τρόπο αποχώρηση από την υπηρεσία των υπαλλήλων αυτών.  Η μετάταξη του προσωπικού αυτού στις ανωτέρω αναφερόμενες υπηρεσίες γίνεται μέσα στο Νομό που υπηρετούσαν πριν την κατάργηση του Κ.Κ.Ο.Ν., εκτός και αν με αίτησή τους ζητηθεί άλλη τοποθέτηση. Μέσα σε ένα μήνα από τη δημοσίευση της παρούσας το προσωπικό των Κεντρικών Υπηρεσιών του Κ.Κ.Ο.Ν. με δήλωσή του αναφέρει μέχρι 2 φορείς από τους παραπάνω για τη μετάταξή του. Η μετάταξη του προσωπικού θα γίνει με απόφαση του Υπουργού  Υγείας και Πρόνοιας  και του, κατά περίπτωση, αρμόδιου Υπουργού, αφού ληφθούν υπόψη οι υπηρεσιακές ανάγκες και η δήλωση προτίμησης των υπαλλήλων. Το προσωπικό του Κ.Κ.Ο.Ν., το οποίο υπηρετεί στις εξοχές του Υπουργείου υγείας και Πρόνοιας, μετατάσσεται στις αντίστοιχες Νομαρχιακές Αυτοδιοικήσεις, όπου βρίσκονται οι εξοχές αυτές. Μισθολογικά κλιμάκια ΄Αρθρ.4.-Το μετατασσόμενο προσωπικό των κεντρικών υπηρεσιών, των εξοχών και των λοιπών υπηρεσιών του Κ.Κ.Ο.Ν. κατατάσσεται σε μισθολογικό κλιμάκιο, σύμφωνα με τις διατάξεις του Νόμ. 2470/97. Ο χρόνος υπηρεσίας, που διανύθηκε στον φορέα από τον οποίο προέρχεται, λαμβάνεται υπόψη για τη μισθολογική εξέλιξη Τυχόν επιπλέον αποδοχές διατηρούνται ως προσωπική διαφορά, η οποία θα μειώνεται με οποιαδήποτε αύξηση  των αποδοχών ή απολαβών μέχρι την πλήρη εξίσωσή τους με τις αποδοχές της νέας θέσης. ΄Αρθ.5.-Η λειτουργία του Κ.Κ.Ο.Ν. παύει μετά την ολοκλήρωση των μετατάξεων του προσωπικού του.   (Αντί για τις σελ. 173(γ)-176,04(α)  Σελ. 173(δ) Τεύχος 1305 Σελ. 7 Προστασία εργαζόμενου Παιδιού 35.Δ.θ.8   692 35.Δ.θ.8 Προστασία εργαζόμενου Παιδιού   693 